**Rovesnícke vzdelávanie ,,Tajný život mobilov"**

Školského rovesníckeho vzdelávania sa zúčastnilo 256 žiakov našej školy, ktorých sme poučili o ,, Tajnom živote mobilov´´. Žiakov sme si rozdelili na dve skupiny. Pre prvý stupeň sme si pripravili prezentáciu a aktivity už v decembri a pre druhý stupeň v marci. Zapojili sa všetky triedy našej školy.

Prednášky boli obohatené zábavnými hrami a filmami na tému mobilov. Žiakom sa veľmi páčila zábavná forma prednášania. Najviac si obľúbili hry, ktoré sme zahrali s takmer každou triedou. Pri mladších žiakoch prvého stupňa sme uprednostňovali hry a veľa vzájomnej komunikácie a pri starších žiakoch sme si dovolili predniesť pokročilú formu vzdelávania.

Mladším žiakom sa aktivity tak páčili, že prosili, aby sme prišli ešte raz. Najpopulárnejšia hra bola „Hra molekuly“.

Rovesnícke vzdelávanie bolo prínosom zábavy a poučenia pre starších aj mladších žiakov. Dúfame, že aj v budúcom školskom roku si to zas a znova zopakujeme.

Autor: Ema Šlepkovská